সাংস-র্গ্যাস-দ্পাল
**সাংস-র্গ্যাস-দ্পাল** (ওয়াইলি: *sangs rgyas dpal*) (১৫০৭-১৫৬৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা ছিলেন।

জন্ম ও শিক্ষা
-------------

সাংস-র্গ্যাস-দ্পাল ১৫০৭ খ্রিষ্টাব্দে তিব্বতের ছোস-খাং-র্ত্সা (ওয়াইলি: *chos khang rtsa*) নামক স্থানে জন্মগ্রহণ করেন। তার পিতা সাংস-র্গ্যাস-ব্ক্রা-শিস (ওয়াইলি: *sangs rgyas bkra shis*) একজন বৌদ্ধ সাধক ছিলেন। তার মাতার নাম ছিল ছোস-ল্দান-স্গ্রোল-মা (ওয়াইলি: *chos ldan sgrol ma*)। শৈশব ও কৈশোরে তিনি দ্রুং-গ্যোং-থদ-স্প্রুল-স্কু (ওয়াইলি: *drung gyong thod sprul sku*), দ্কা'-ব্চু-কুন-দ্গা' (ওয়াইলি: *dka' bcu kun dga'*), দ্রুং-পা-বসো-নামস-র্গ্যাল-পো (ওয়াইলি: *drung pa bsod nams rgyal po*) প্রভৃতি বৌদ্ধ ভিক্ষুর নিকট শিক্ষালাভ করেন। শাক্য ভাং-পো ন্মক ভিক্ষু তাকে শিক্ষার্থীর শপথ প্রদান করেন। এই সময় মি-ব্স্ক্যোদ-র্দো-র্জে (ওয়াইলি: *mi bskyod rdo rje*) নামক অষ্টম র্গ্যাল-বা-কার্মা-পা তাকে শিক্ষাদান করেন। উনিশ বছর বয়সে দ্গা'-ল্দান বৌদ্ধবিহারে স্লোব-দ্পোন-নাম-ম্খা'-দ্পাল (ওয়াইলি: *slob dpon nam mkha' dpal*) নামক এক পণ্ডিত তাকে ভিক্ষুর শপথ প্রদান করেন।

বিহার সংস্কার
-------------

তিনি ব্ক্রা-শিস-ছোস-লুং (ওয়াইলি: *bkra shis chos lung*) বৌদ্ধবিহারের সংস্কার সাধন করেন ও স্গার (ওয়াইলি: *sgar*) নামক স্থানে ব্ক্রা-শিস-ছোস-স্দে (ওয়াইলি: *bkra shis chos sde*) নামক একটি বৌদ্ধবিহার স্থাপন করেন। তিনি ব্দে-স্ক্যিদ-ন্যিমা-গ্লিং (ওয়াইলি: *bde skyid nyima gling*) বৌদ্ধবিহারের দায়িত্ব গ্রহণ করে র্গ্যাল-ম্ত্শান-ব্ক্রা-শিস (ওয়াইলি: *rgyal mtsan bkra shis*) নামক এক ভিক্ষুকে তার প্রধান নিযুক্ত করেন। তিনি ফান-ব্দে (ওয়াইলি: *phan bde*) বৌদ্ধবিহারে বহু স্বর্ণমূর্তি এবং স্বর্ণ, রৌপ্য ও তাম্রখচিত চিত্রকলা প্রদান করেন।

'জাং-সা-থাম রাজ্যের সঙ্গে সম্পর্ক
---------------------------------

লি-থাং সহরে বসবাসকালে তিব্বতের দক্ষিণ-পূর্ব প্রান্তে অবস্থিত 'জাং-সা-থাম (ওয়াইলি: *'jang sa tham*) রাজ্যের সেনাবাহিনী এই শহর অবরোধ করলে সাংস-র্গ্যাস-দ্পাল যুদ্ধ বন্ধ করার জন্য আবেদন করেন। 'জাম-দ্ব্যাংস-গ্রাগ্স-পা (ওয়াইলি: *('jam dbyangs grags pa*) নামক 'জাং-সা-থাম রাজ্যের রাজার আমন্ত্রণে তিনি তার রাজ্যে যান ও রাজাকে ধর্মশিক্ষা প্রদান করেন। তার মধ্যস্থতায় 'জাম-দ্ব্যাংস-গ্রাগ্স-পা বারো বছর তিব্বত আক্রমণ থেকে বিরত থাকেন। এরপর দ্বিতীয় দলাই লামা ও পান-ছেন-ব্সোদ-নাম্স-গ্রাগ্স-পা নামক পঞ্চদশ দ্গা'-ল্দান-খ্রি-পার অনুরোধে তিনি ঐ রাজ্যে 'ব্রাং-রা (ওয়াইলি: *('brang ra*) বৌদ্ধবিহার স্থাপন করেন।

শেষ জীবন
--------

তিনি ছোস-ক্যি-র্গ্যাল-ম্ত্শান নামক ষষ্ঠ দ্গা'-ল্দান-খ্রি-পার পুনর্জন্ম রূপে ল্হা-দ্বাং-ছোস-ক্যি-র্গ্যাল-ম্ত্শান নামক একটি শিশুকে চিহ্নিত করেন এবং তাকে দীক্ষাদান করেন। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে (ওয়াইলি: *chab mdo chos 'khor byams pa gling*) ছোস-র্জে-ঙ্গাগ-দ্বাং (ওয়াইলি: *chos rje ngag dbang*) নামক দ্বিতীয় ল্চাগ্স-রা-স্প্রুল-স্কু উপাধিধারী লামাকে দীক্ষা প্রদান করেন। এর কয়েক বছর পর ন্যি-জ্লা-থাং (ওয়াইলি: *nyi zla thang*) নামক বিহারে তিনি একটি বিশালাকার স্বর্ণ নির্মিত মৈত্রেয় মূর্তি নির্মাণ করান। এই বিহারের অধিকার নিয়ে তার সঙ্গে দ্বিতীয় ল্চাগ্স-রা-স্প্রুল-স্কু ছোস-র্জে-ঙ্গাগ-দ্বাংয়ের বিবাদের সূত্রপাতও ঘটে।

তথ্যসূত্র
---------

1. 1 2 3 4  Chhosphel, Samten (জুন ২০১০)। "The Second Pakpa Lha, Sanggye Pel"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৬।

|
|  |
| পূর্বসূরী'ফাগ্স-পা-ব্দে-ছেন-র্দো-র্জে | **সাংস-র্গ্যাস-দ্পাল  দ্বিতীয় 'ফাগ্স-পা-ল্হা** | উত্তরসূরীম্থোং-বা-দোন-ল্দান |
|

| * দে
* স
'ফাগ্স-পা-ল্হা |
| --- |
| 
* ১) 'ফাগ্স-পা-ব্দে-ছেন-র্দো-র্জে
* ২) সাংস-র্গ্যাস-দ্পাল
* ৩) ম্থোং-বা-দোন-ল্দান
* ৪) ছোস-ক্যি-র্গ্যাল-পো
* ৫) র্গ্যাল-বা-র্গ্যা-ম্ত্শো
* ৬) 'জিগ্স-মেদ-ব্স্তান-পা'ই-র্গ্যা-ম্ত্শো
* ৭) 'জিগ্স-মেদ-ব্স্তান-পা'ই-ম্গোন-পো
* ৮) ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা
* ৯) ঙ্গাগ-দ্বাং-ব্লো-ব্জাং-'জিগ্স-মেদ-ব্স্তান-পা'ই-র্গ্যাল-ম্ত্শান
* ১০) ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান
* ১১) ব্লো-ব্জাং-ব্স্তান-'দ্জিন-দ্গে-লেগ্স-র্নাম-র্গ্যাল

 | 'ফাগ্স-পা-ব্দে-ছেন-র্দো-র্জে'ফাগ্স-পা-ব্দে-ছেন-র্দো-র্জে |